钦定古今图书集成/明伦汇编/氏族典/第080卷 > 吴肇
## 钦定古今图书集成/明伦汇编/氏族典/第080卷 > 吴肇

按《无锡县志》：“肇，字友山。洪武中，举经明行修，拜监察
御史。建文君嗣位，见齐黄削夺诸藩过亟，尝从容引
汉事，言李景隆非周亚夫之比，颇见优纳。会父忧归。
未几，靖难兵渡江，京师失守，变姓名从亡楚蜀间。有
人识之于西平侯第。正统中，禁解而归，卜筑于常之
孟墅，托医以养母。卒年八十有四。”